62020CO0206_INF
Tiesas (sestā palāta) 2021. gada 22. jūnija rīkojums –
Prosecutor of the regional prosecutor’s office in Ruse, Bulgārija
(lieta C‑206/20) (
1
)
Lūgums sniegt prejudiciālu nolēmumu – Tiesas Reglamenta 99. pants – Tiesu iestāžu sadarbība krimināllietās – Eiropas apcietināšanas orderis – Pamatlēmums 2002/584/TI – 8. panta 1. punkta c) apakšpunkts – Dalībvalsts prokuratūras izdots Eiropas apcietināšanas orderis kriminālvajāšanai, pamatojoties uz šīs pašas iestādes izdotu ar brīvības atņemšanu saistītu pasākumu – Pārbaudes tiesā neesamība pirms pieprasītās personas nodošanas – Sekas – Efektīva tiesību aizsardzība tiesā – Eiropas Savienības Pamattiesību harta – 47. pants
1.
Prejudiciālie jautājumi – Paātrināta prejudiciāla nolēmuma tiesvedība – Nosacījumi – Apstākļi, kas pamato ātru izskatīšanu
(Tiesas statūtu 23.a pants; Tiesas Reglamenta 105. panta 1. punkts)
(skat. 32.- 34. punktu)
2.
Prejudiciālie jautājumi – Atbilde, kas nerada nekādas pamatotas šaubas – Skaidri no judikatūras izsecināma atbilde – Reglamenta 99. panta piemērošana
(LESD 267. pants; Tiesas Reglamenta 99. pants)
(skat. 36., 37. punktu)
3.
Policijas sadarbība – Tiesu iestāžu sadarbība krimināllietās – Pamatlēmums par Eiropas apcietināšanas orderi un par nodošanas procedūrām starp dalībvalstīm – Eiropas apcietināšanas ordera izsniegšana kriminālvajāšani – Eiropas apcietināšanas orderis un valsts lēmums, kas ir pamatā šim orderim, ko izsniedzis prokurors, kurš var tikt kvalificēts par izsniegšanas tiesu iestādi Pamatlēmuma 6. panta 1. punkta izpratnē – Šo lēmumu pārbaudes tiesā neesamība izsniegšanas dalībvalstī pirms izpildes dalībvalsts pieprasītās personas nodošanas – Efektīvas tiesību aizsardzības tiesā prasību ievērošana – Neesamība
(Pamattiesību hartas 47. pants; Pamatlēmuma 2002/584, kas grozīts ar Pamatlēmumu 2009/299, 6. panta 1. punkts un 8. panta 1. punkta c) apakšpunkts)
(skat. 49., 51., 54. punktu un rezolutīvo daļu)
Rezolutīvā daļa
Padomes Pamatlēmuma 2002/584/TI (2002. gada 13. jūnijs) par Eiropas apcietināšanas orderi un par nodošanas procedūrām starp dalībvalstīm, kas grozīts ar Padomes Pamatlēmumu 2009/299/TI (2009. gada 26. februāris), 8. panta 1. punkta c) apakšpunkts, to lasot kopā ar Eiropas Savienības Pamattiesību hartas 47. pantu un Tiesas judikatūru, ir jāinterpretē tādējādi, ka ar efektīvu tiesību aizsardzību tiesā – kurai jābūt personai, par kuru ir izdots Eiropas apcietināšanas orderis kriminālvajāšanas nolūkā – saistītās prasības ir izpildītas tikai tad, ja gan Eiropas apcietināšanas orderi, gan tiesas nolēmumu, uz kuru tas balstīts, ir izdevis prokurors, kuru var kvalificēt par “izsniegšanas tiesu iestādi” šī Pamatlēmuma 6. panta 1. punkta, kas grozīts ar Pamatlēmuma 2009/299, izpratnē un šis Eiropas apcietināšanas orderis vai minētais tiesas nolēmums nav pārbaudāmi tiesā izdevējā dalībvalstī pirms izpildes dalībvalsts veiktās meklētās personas nodošanas.
(
1
)	OV C 262, 10.8.2020.